Ek en my ma het die verblyf terdeë geniet. Ons kamer was netjies en gemaklik en die tuin met die mooi uitsig van die berge was pragtig. Grace se gasvryheid was onverwags en ons het baie welkom gevoel. Sal beslis weer by die gastehuis wil bly.
Ek kannie net een sin oor hierdie asemrowende verblyf skryf nie, want dit is werklik 'n fantastiese plekkie met een van die mooiste en gaafste gasvrouens.
Kuierknus en spontaan, 'n warmte van die verwelkoming tot die unieke gemeubileerde kamers. Pragtig skoon en lieflik ingerig. Ek wil spesifiek die klein goedjies noem, soos die skêrtjie om die koffiesakkies oop te knip en die vinnige medisynetassie met sooibrandpilletjies, pleisters en goetertjies. Die vinnige inloer van Grace elke dag met verwysings na restaurante en oulike winkeltjies het ons verblyf net so lekker gemaak dat ons vir seker wil teruggaan en dit weer geniet.